Cetera Hati Diya

Cetera Hati Diya merupakan siri drama televisyen Malaysia 2019 dibintangi oleh Azar Azmi dan Fattah Amin. Diadaptasi dari novel Isteri Aku Kalis Cinta karya Mawar Kamila, siri ini memulakan tayangan perdana di Slot Samarinda TV3 dari 17 Jun 2019 hingga 10 Julai 2019 menggantikan Cari Aku Di Syurga. Drama ini kembali ditayangkan di Slot Akasia di TV3 pada 11 Jun hingga 1 Julai 2020.

Sinopsis
Mengisahkan Adelia Dayana (Diya) telah lama menutup hatinya untuk cinta dan memang tidak mempercayai mana-mana lelaki. Ini disebabkan oleh peristiwa hitam yang dilaluinya apabila dia telah diperkosa oleh Zakuan Helmi, rakan sekerjanya. Malah, dia juga telah dibuang daripada keluarga setelah mereka mengetahui dia sebenarnya mengandung apabila dikejarkan ke hospital akibat terjatuh dari tangga lalu keguguran. Zakuan pula tidak mahu bertanggungjawab.

Dalam mengelak untuk menjalin hubungan dengan sesiapa, Zahil Hariz hadir menguji prinsip diri Diya. Zahil cuba memenangi hati Diya walaupun Diya menunjukkan sikap dingin. Zahil menemui keluarga Diya dan menyunting Diya untuk dijadikan isteri. Zahil turut menjelaskan kejadian hitam yang menimpa Diya dan ingin bertanggungjawab diatas kesalahan Zakuan, adik tirinya. Ibu bapa menerima Diya kembali dan Diya terpaksa menerima pinangan Zahil.

Mereka berkahwin namun Diya masih bersikap dingin dengan Zahil dan Zahil terus cuba mencuri hati isterinya. Langit tidak selalu cerah, Zahil disahkan mengidap Leukimia, pada masa yang sama Diya pula disahkan mengandung.

Pelakon

Pelakon utama
 Fattah Amin sebagai Zahil Hariz
 Azar Azmi sebagai Adelia Dayana (Diya)

Pelakon pembantu
 Azrel Ismail sebagai Zakuan Helmi
 Zila Bakarin sebagai Dato Laila
 Faye Kusairi sebagai Kamelia
 Raja Aidzal Hakim sebagai Syamil
 Asha Zainul sebagai Maira
 Melanie Tan sebagai Doktor Rania
 Halimatussadiah Mohd Daud Sebagai Mak Jah

Rujukan

Drama Melayu 2019
Rancangan TV3
Drama adaptasi novel di Malaysia